એકવાર સૌભાગ્યસુંદરી રાજદરબારમાં મહારાજાના ખોળામાં બેથી હતી તેવા અવસરે કોઈ પરદેશી પુરુષે રાજસભામાં પ્રવેશ કર્યો અને મહારાજા સમક્ષ તીર્થાધિરાજ શ્રી પુંડરિકગિરિનું માહાત્મ્ય કહી સંસારતારક અને પુણ્યકારક એવા રૈવતગિરિ મહાતીર્થના માહાત્મ્યનો પ્રારંભ કરતાં કહ્યું કે, “મહારાજ! આ અવનીતલ ઉપર પુણ્યનો સંચય અને દુઃખ – દરિદ્રનો નાશ કરાવનાર રૈવાતાચલપર્વત જય પામે છે. સર્વ પ્રકારના કલ્યાણનું નિર્માણ કરવામાં કુશળ એવા આ રૈવતગિરિ પર આ ભાવ કે પરભવમાં દારિદ્ર કે પાપનો ભય રહેતો નથી. આ ગિરિવરના પવિત્ર શિખરો, નદીઓ, ઝરણાઓ, ધાતુઓ, અને વૃક્ષો સર્વજીવોને સુખ આપનારા છે. શ્રી નેમિનાથ પરમાત્માની સેવા માટે આવીને આનંદ – પ્રમોદ પામેલા દેવતાઓ તો સ્વર્ગમાં ઉત્પન્ન થતાં મહાસુખને તૃણથી પણ વધુ હલકા મને છે.” આ પ્રમાણે રૈવતગિરિ મહાતીર્થની અનેકવાતો સાંભળી મહારાજાના ખોળામાં બેઠેલી રાજકુમારી સૌભાગ્યમંજરીને જાતિસ્મરણજ્ઞાન પ્રાપ્ત થતાં તે મૂર્છા પામી ગઈ.